text: Folketingspolitikere bakker Koldings borgmester op
  02 april 2016 kl. 17.29
  Politikere fra begge sider af folketingssalen melder sig enige med Koldings borgmester. Det er ikke i orden, at flygtninge siger nej til boliger.
  Fredag fortalte Koldings borgmester Jørn Pedersen (V) her på TV SYD, at ti ud af ti flygtninge har sagt nej til en permanent bolig, fordi den ligger udenfor byen.
  Det får lørdag flere folketingspolitikere til at reagere på borgmesterens nødråb.
  Det kan ikke være rigtigt, mener blandt andre Peter Kofod Poulsen fra Dansk Folkeparti og socialdemokraternes Christian Raabjerg Madsen.
  Dansk Folkeparti vil indføre flygtningelandsbyer, mens Christian Rabjerg Madsen vil undersøge, om det er muligt at undgå, at flygninge bare kan sige nej til en anvist bolig – kun fordi den ligger uden for bymidten.
  Christian Rabjerg Madsen uddyber sit forslag i TV SYD klokken 19.30.
  